Emil Pfeiffer

Emil PFEIFFER estis germana kuracisto, specife pediatro kaj otorinolaringologo, sed ankaŭ fakis kiel botanikisto kaj internisto. Li naskiĝis la 1-an de marto 1846 en Wiesbaden, studis medicinon en la Humboldt-Universitato en Berlino kaj mortis en aĝo de 75 jaroj la	13-an de julio 1921 en la sama urbo Wiesbaden. Emil Pfeiffer malkovris la malsanon mononukleozo (mononucleosis infectiosa), virusa infekta malsano per la viruso Epstein-Barr (VEB, Homa herpeta viruso 4, HHV-4), kiu klasifikiĝas subformo de akuta tonsilito kaj havas la neformalan kromnomon "kisa malsano", ĉar per kisado ĝi ĉefe disvastiĝas.

Kategorio:Germanaj kuracistoj
Kategorio:Germanaj pediatroj
Kategorio:Germanaj otorinolaringologoj
Kategorio:Germanaj internistoj